ที่ นร 1006/ว 4

สํานักงาน ก.พ.

ถนนติวานนท์ จังหวัดนนทบุรี 11000

24 มีนาคม พ.ศ.2557

 

เรื่อง     การกําหนดคุณสมบัติของบุคคลเพื่อแต่งตั้งให้ดํารงตําแหน่งประเภทวิชาการ และการรับเงินประจําตําแหน่ง

เรียน    (เวียน กระทรวง กรม และจังหวัด)

อ้างถึง   1. หนังสือสํานักงาน ก.พ. ที่ นร 1006/ว 7ลงวันที่ 6 มีนาคม 2552

             2. หนังสือสํานักงาน ก.พ. ที่ นร 1006/ว 16 ลงวันที่ 22 มิถุนายน 2552

             3. หนังสือสํานักงาน ก.พ. ที่ นร 1006/ว 10 ลงวันที่ 15 กันยายน 2548

             4. หนังสือสํานักงาน ก.พ. ที่ นร 0708.4/ว 16 ลงวันที่ 29 กันยายน 2538

             5. หนังสือสํานักงาน ก.พ. ที่ นร 1006๖/ว 18 ลงวันที่ 11 ธันวาคม 2551

             6. หนังสือสํานักงาน ก.พ. ที่ นร 1008/ว 12 ลงวันที่ 15 มิถุนายน 2554


อื่นๆ -           ตามหนังสือที่อ้างถึง 1 และ 2 แจ้งมติ ก.พ. กําหนดแนวทางดําเนินการในการย้าย การโอน

          การเลื่อน และการบรรจุกลับตามมาตรา 63 มาตรา 64 และมาตรา 65 แห่งพระราชบัญญัติระเบียบข้าราชการพลเรือน พ.ศ. 2551 ในระหว่างที่ยังมิได้ออกกฎ ก.พ. หรือหลักเกณฑ์และวิธีการที่เกี่ยวกับการดําเนินการในเรื่องดังกล่าวกรณีการแต่งตั้งให้ดํารงตําแหน่งประเภทวิชาการระดับชํานาญการและระดับชํานาญการพิเศษ ให้ใช้หลักเกณฑ์และวิธีการตามหนังสือที่อ้างถึง 3 และการแต่งตั้งให้ดํารงตําแหน่งระดับเชี่ยวชาญ และระดับทรงคุณวุฒิ ให้ใช้หลักเกณฑ์และวิธีการตามหนังสือที่อ้างถึง 4 และแจ้งมติ ก.พ. กําหนดหลักเกณฑ์และเงื่อนไขในการรับเงินประจําตําแหน่งสําหรับตําแหน่งประเภทวิชาการ ระดับชํานาญการ และระดับทรงคุณวุฒิ ประการหนึ่งว่า ต้องผ่านการประเมินคุณสมบัติและผลงานจากส่วนราชการหรือ ก.พ. ตามหลักเกณฑ์และ

          วิธีการที่กําหนดไว้ สําหรับใช้ในการประเมินเพื่อเลื่อนขึ้นแต่งตั้งให้ดํารงตําแหน่งระดับ 7 (วิชาชีพเฉพาะ) เดิม หรือตําแหน่งระดับ 11 (เชี่ยวชาญเฉพาะ/วิชาชีพเฉพาะ) เดิม แล้วแต่กรณี ตามหนังสือที่อ้างถึง 5 มาเพื่อทราบ และถือปฏิบัติ ความแจ้งแล้ว นั้น

          โดยที่ ก.พ. ได้ปรับปรุงมาตรฐานกําหนดตําแหน่งประเภทวิชาการ ระดับชํานาญการ ของตําแหน่งในสายงานที่กําหนดคุณวุฒิการศึกษาระดับปริญญาในสาขาวิชาหรือทางใดทางหนึ่งไว้เป็นคุณสมบัติเฉพาะสําหรับตําแหน่ง โดยปรับลดระยะเวลาการดํารงตําแหน่งประเภทวิชาการ ระดับปฏิบัติการ ให้สอดคล้องกับระยะเวลาการศึกษาในบางสาขาวิชาตามหนังสือที่อ้างถึง 6 ดังนั้น ก.พ. จึงมีมติกําหนดคุณสมบัติของบุคคลตามหลักเกณฑ์และวิธีการประเมินบุคคลเพื่อแต่งตั้งให้ดํารงตําแหน่งประเภทวิชาการ และการประเมินเพื่อขอรับเงินประจําตําแหน่ง ตามที่กําหนดในหนังสือที่อ้างถึง 3 - 5 เพิ่มเติม เพื่อให้สอดคล้องกับมาตรฐานกําหนดตําแหน่งที่ปรับปรุงดังกล่าว โดยให้กําหนดระยะเวลาขั้นต่ําในการดํารงตําแหน่งหรือเคยดํารงตําแหน่งในสายงานที่จะแต่งตั้งตามคุณวุฒิของบุคคลและระดับตําแหน่งที่จะแต่งตั้ง สําหรับผู้มีคุณวุฒิปริญญาตรีที่มีหลักสูตรกําหนดเวลาศึกษาไม่น้อยกว่า 5 ปี ต่อจากวุฒิประกาศนียบัตรมัธยมศึกษาตอนปลายเฉพาะปริญญาที่ ก.พ. กําหนดให้ได้รับเงินเดือนตามหลักสูตร 5 ปี และหลักสูตรปริญญาตรีที่มีระยะเวลาการศึกษาตลอดหลักสูตร 6 ปี ต่อจากวุฒิประกาศนียบัตรมัธยมศึกษาตอนปลาย ที่ ก.พ. ได้รับรองคุณวุฒิและกําหนดอัตราเงินเดือนให้ได้รับในอัตราเดียวกับที่กําหนดให้กับคุณวุฒิปริญญาโททั่วไป ทั้งนี้ เฉพาะการแต่งตั้งให้ดํารงตําแหน่ง และการประเมินเพื่อขอรับเงินประจําตําแหน่ง ในสายงานตามที่กําหนดในหนังสือที่อ้างถึง 6 โดยให้กําหนดระยะเวลาขั้นต่ํา ดังนี้



|  |  |  |  |  |
| --- | --- | --- | --- | --- |
| คุณวุฒิ/ระดับ | ชํานาญการ | ชํานาญการพิเศษ | เชี่ยวชาญ | ทรงคุณวุฒิ |
| กรณีเลื่อน | รับเงินประจําตําแหน่ง | กรณีเลื่อน | รับเงินประจําตําแหน่ง |
| ปริญญาตรีหรือเทียบเท่า (หลักสูตร 5 ปี ที่ ก.พ. กําหนดให้ได้รับเงินเดือนตามหลักสูตร 5 ปี) | 5 ปี | 6 ปี | 7 ปี | 8 ปี | 9 ปี | 10 ปี |
| ปริญญาตรีหรือเทียบเท่า (หลักสูตร 6 ปี) | 4 ปี | 5 ปี | 6 ปี | 7 ปี | 8 ปี | 9 ปี |

          จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้ว


ผู้มีอํานาจลงนาม - ขอแสดงความนับถือ

 

(นายนนทิกร กาญจนะจิตรา)

เลขาธิการ ก.พ.


อื่นๆ - สํานักตรวจสอบและประเมินผลกําลังคน

โทร. 0 2547 1647

โทรสาร 0 2547 1603